
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 785 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Νομικού Προσώπου με το όνομα «Δ' ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΚΕΡΑΤΣΙΝΙΟΥ (ΚΑΠΗ)». 1 

Τροποποίηση συστατικής πράξης ίδιου Νομικού Προ¬ 
σώπου με το όνομα «15η Σχολική Επιτροπή Δήμου 
Νίκαιας» & σύσταση ίδιου Νομικού Προσώπου με 
το όνομα «39η Σχολική Επιτροπή του 5ου Ενιαίου 


Λυκείου Νίκαιας». 2 

Λειτουργία καταστημάτων κατά τις Κυριακές και αρ¬ 
γίες στο Ν. Λευκάδας. 3 

Διάλυση του Συνδέσμου Ύδρευσης Κοινοτήτων πε¬ 
ριοχής Φρε. 4 

Σύσταση Νομικού Προσώπου με την επωνυμία «Κοινή 
Σχολική Επιτροπή 15ου Δημοτικού Σχολείου και 
11ου Νηπιαγωγείου». 5 

Σύσταση Νομικού Προσώπου στο Δήμο Μεσσαπίων Ν. 
Εύβοιας με την επωνυμία «Δημοτικό Στάδιο Ψα¬ 
χνών» . 6 

Σύσταση Νομικού Προσώπου Ιδιωτικού Δικαίου στη 
Νομαρχιακή Αυτοδιοίκηση Γρεβενών, με την επω¬ 
νυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΓΡΕΒΕΝΩΝ». 7 

Ανάκληση «εν μέρειτης αριθ. 13455/2.8.1956 απόφα¬ 
σης». 8 

Χορήγηση άδειας άσκησης επαγγέλματος στην Κοι¬ 
νωνική Λειτουργό Βαμβουνάκη Αρτεμησία του Εμ- 
μαν. 9 

Μεταφορά μιας (1) κενής οργανικής θέσης Δ.Ε.Π. στο 
Τμήμα Επιστήμης Φυσικής Αγωγής και Αθλητισμού 
του Πανεπιστημίου Αθηνών. 10 


ΑΠΟΦΑΣΕΙ Σ 

Αριθ. 07/Δ.Τ.Α./5254 (1) 

Σύσταση Νομικού Προσώπου με το όνομα «Δ' ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΕΡΑΤΣΙΝΙ- 
ΟΥ (ΚΑΠΗ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30.5.97). 

2) Τις διατάξειςτου άρθρου 203του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ' 231). 

3) Την αρ. 2742/30.9.97 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στον Προϊ¬ 
στάμενο Δ/νσηςΤοπ. Αυτ/σης & Δ/σης Ν. Πειραιά να υπο¬ 
γράφει «Με εντολή Γεν. Γραμ. Περ/ρειας» την αποστολή 
στο Εθνικό Τυπογραφείο πράξεων των οποίων απαιτείται 
δημοσίευση στην Εφημερίδα της Κυβερνήσεως . 

4) Την αριθμ. 58/2001 απόφαση του Δημοτικού Συμβου¬ 
λίου Κερατσινίου, αποφασίζουμε: 

1. Συστήνουμε Νομικό Πρόσωπο με την επωνυμία «Δ' 
ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΕ- 
ΡΑΤΣΙΝΙΟΥ (ΚΑΠΗ)» στο Δήμο Κερατσινίου. 

2. Σκοπός του Νομικού Προσώπου που συνίσταται σε 
εφαρμογή προγράμματος εξωιδρυματικής προστασίας 
ηλικιωμένων ώστε να παραμείνουν ισότιμα μέλη στην οι¬ 
κογένεια και στο Δήμο είναι: 

α) Η παροχή σε ηλικιωμένα άτομα της περιοχής του Δή¬ 
μου μας ιατρικής φροντίδας, φαρμακευτικής περίθαλ¬ 
ψης, φυσιοθεραπείας και εργοαπασχόλησης. 

β) Η βελτίωση της ποιότητας ζωής των ηλικιωμένων μέ¬ 
σα από τη συντροφικότητα την ενασχόληση σε ομάδες 
αυτενέργειας με ποικίλες δραστηριότητες η ανάπτυξη 
πολιτιστικών και κοινωνικών πρωτοβουλιών κλπ. 

γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις, σε μουσεία και αρχαιο¬ 
λογικούς χώρους, προβολές ταινιών μουσικές συνεστιά¬ 
σεις κλπ.). 

δ) Η παροχή βοήθειας σε ηλικιωμένους στο σπίτι κατά 
περίπτωση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Πόροι του Νομικού Προσώπου είναι: 

α) Η ετήσια επιχορήγηση του Δήμου 40.000.000. 

β) Επιχορήγηση και κάθε άλλη παροχή του Κράτους εί¬ 
τε απ’ ευθείας προς το Νομικό πρόσωπο, είτε προς το δή¬ 
μο μας για το Ν.Π.Δ.Δ. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή των 
μελών του Δ' ΚΑΠΗ. 

ε) Εισπράξεις από το αντίτιμο των παρεχομένων από το 
Δ' ΚΑΠΗ υπηρεσιών. 

στ) Κάθε άλλη νόμιμη πρόσοδος. 

4. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε αρχή από τον Πρόεδρο του Διοικητι¬ 
κού Συμβουλίου και σε περίπτωση απουσίας ή κωλύμα¬ 
τος του από τον Αντιπρόεδρο. 

5. Το Δ' ΚΑΠΗ θα στεγαστεί σε οίκημα του Δήμου (Περ- 
ραιβού και Τερψιχόρης) που διαθέτει τον αναγκαίο για 
την λειτουργία του εξοπλισμό. 

6. Το Νομικό Πρόσωπο μπορεί να χρησιμοποιείται και 
ως εκπαιδευτικό κέντρο άσκησης των σχολών κοινωνικής 
εργασίας και σπουδαστών σχολών παραιατρικών επαγ¬ 
γελμάτων (φυσικοθεραπείας, εργοθεραπείας κλπ.). 

7. Στις δραστηριότητες του Κέντρου είναι και η κινητο¬ 
ποίηση, εκπαίδευσης και χρησιμοποίηση εθελοντικού προ¬ 
σωπικού που προέρχεται από την περιοχή του Δήμου μας. 

8. Από τις διατάξεις της απόφασης αυτής θαπροκληθεί 
δαπάνη σε βάρος του προϋπ. του Δήμου μας ύψους 
40.000.000 δρχ. ετησίως και θα αντιμετωπισθεί με εγγρα¬ 
φή σχετικής πίστωσης και θα διαμορφώνεται ανάλογα με 
τις ανάγκες του και τις δυνατότητες του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 5 Ιουνίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/2497 (2) 

Τροποποίηση συστατικής πράξης ίδιου Νομικού Προσώ¬ 
που μετοόνομα«15ηΣχολική Επιτροπή Δήμου Νίκαιας» 
& σύσταση ίδιου Νομικού Προσώπου με το όνομα «39η 
Σχολική Επιτροπή του 5ου Ενιαίου Λυκείου Νίκαιας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9 του Ν. 2503/97. 

2) Το άρθρο 16 του Ν. 2539/97 (ΦΕΚ 244/4.12.97) Τεύ¬ 
χος Α'. 

3) Τις διατάξεις του άρθρ. 203τουΔΚΚ (Π.Δ. 410/95). 

4) Την αρ. 2742/30.9.97 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στον Δ/ντη 
Δ/νσης Τοπ. Αυτ/σης & Δ/σης Ν. Πειραιά να υπογράφει 
«Με εντολή Γεν. Γραμμ. Περ/ρειας» Την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως . 

5) Την 07/ΔΤΑ/19223/99/24.1.2000 απόφασή μας που 
δημοσιεύθηκε στο ΦΕΚ. 135/11.2.2000 Τεύχος Β' με την 
οποία συστήθηκε ίδιο Νομικό Πρόσωπο με το όνομα «15η 
Σχολική Επιτροπή 1ου ΤΕΕ - 5ου Ενιαίου Λυκείου». 


6) Την 73/2001 απόφαση του Δημοτικού Συμβουλίου Νί¬ 
καιας με την οποία τροποποιείται η επωνυμίατου Νομικού 
Προσώπου. 

7) Το αριθμ. 5730/6.2.2001 έγγραφο του Δήμου Νίκαι¬ 
ας, αποφασίζουμε: 

1. Τροποποιούμε την 07/ΔΤΑ/19223/99/24.1.2000 από¬ 
φασή μας περί σύστασης ίδιου Νομικού Προσώπου με το 
όνομα «15η Σχολική Επιτροπή 1ου ΤΕΕ - 5ου Ενιαίου Λυ¬ 
κείου» ως προς την Α παράγραφο που αφορά τη σύνθεση 
των Σχολικών Μονάδων από «15η Σχολική Επιτροπή 1ου 
ΤΕΕ - 5ου Ενιαίου Λυκείου» σε «15η Σχολική Επιτροπή 1 ου 
ΤΕΕ» και ως προς την Γ παράγραφο που αφορά τη Διοί¬ 
κηση ως εξής: 

Το Διοικητικό Συμβούλιο της 15ης Σχολικής Επιτροπής 
είναι πενταμελές, αποτελούμενο από τους: 
α. Έναν εκπρόσωπο του Δήμου ως Πρόεδρο, 
β. Τον Διευθυντή του 1ου ΤΕΕ. 

γ. Ένανεκπρόσωποτου Συλλόγου Γονέων& Κηδεμόνων, 
δ. Έναν εκπρόσωπο των μαθητών του 1 ου ΤΕΕ. 
ε. Έναν δημότη και 

2. Α. Συστήνουμε ίδιο Νομικό Πρόσωπο με το όνομα 
«39η Σχολική Επιτροπή του 5ου Ενιαίου Λυκείου Νίκαιας». 

Β. Το εν λόγω Νομικό Πρόσωπο διοικείται από δμελές 
Διοικητικό Συμβούλιο αποτελούμενο από : 
α. Έναν εκπρόσωπο του Δήμου ως Πρόεδρο, 
β. Τον Διευθυντή του 5ου Ενιαίου Λυκείου, 
γ. Έναν εκπρόσωπο του Συλλόγου Γονέων & Κηδεμό¬ 
νων. 

δ. Έναν εκπρόσωπο των μαθητών του 5ου Ενιαίου Λυ¬ 
κείου. 

ε. Έναν δημότη. 

Γ. Σκοπός του Νομικού αυτού προσώπου είναι: 
α. η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κλπ. 

β. η αμοιβή καθαριστριών. 

γ. η εκτέλεση έργων για την επισκευή και συντήρηση 
σχολείων και τον κάθε είδους εξοπλισμό τους. 

δ. η εισήγηση προς την αντίστοιχη διεύθυνση δευτερο¬ 
βάθμιας εκπαίδευσης για τον εφοδιασμό από τον Οργα¬ 
νισμό Σχολικών Κτιρίων των σχολείων με έπιπλα και εξο- 
πλιστικά είδη και από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες. 

ε. η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ. η λήψη κάθε άλλου μέτρου που κρίνεται αναγκαίο 
για τη στήριξη της Διοικητικής λειτουργίας της σχολικής 
μονάδας. 

Δ. Οι πόροι του Νομικού Προσώπου είναι: 
α. ετήσια επιχορήγηση του Δήμου, 
β. ετήσια επιχορήγηση του Κράτους, 
γ. κάθε είδους εισφορές, δωρεές, κληρονομιές, κληρο¬ 
δοσίες. 

δ. εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε. πρόσοδοι απάτην υπηρεσία του. 
στ. κάθε άλλη νόμιμη πρόσοδος. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ. Σ. και όταν 
αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δεν θα προκλη- 
θεί επιπλέον δαπάνη στον προϋπολογισμό του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 5 Ιουνίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ.4312 (3) 

Λειτουργία καταστημάτων κατά τις Κυριακές και αργίες 
στο Ν. Λευκάδας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 46 παρ. 2του Ν. 2224/1994 
« Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευόμενων 
από αυτό Νομικών Προσώπων και άλλες διατάξεις». 

2. Τις όμοιες του άρθρου 1 παρ. 1 ΣΤ(2) του Ν. 
2697/1998 «Μεταβίβαση αρμοδιοτήτων στις Περιφέρειες 
και την Αυτοδιοίκηση και άλλες διατάξεις». 

3. Τοαριθμ. 117/24-5-2001 έγγραφοτουΤμήματοςΑπα- 
σχόλησης της Νομαρχιακής Αυτ/σης Λευκάδας με το 
οποίο ζητείται ο καθορισμός λειτουργίας καταστημάτων 
στο Νομό κατά τις Κυριακές και αργίες. 

4. Το αριθμ. 503392/24-5-2001 έγγραφο του Ελληνικού 
Οργανισμού Τουρισμού. 

5. Το αριθμ. 600/9-5-2001 έγγραφο του Εμπορικού και 
Βιομηχανικού Επιμελητηρίου Λευκάδας. 

6. Το αριθμ. 202/16-5-2001 έγγραφο του Εργατικού Κέ¬ 
ντρου Λευκάδας. 

7. Το γεγονός ότι ο ΕΟΤ και το Εμπορικό και Βιομηχανι¬ 
κό Επιμελητήριο Λευκάδας συνηγορούν για τη λειτουρ¬ 
γία των καταστημάτων τις Κυριακές και αργίες εν αναθέ¬ 
σει με το Εργατικό Κέντρο Λευκάδας που δεν συμφωνεί 
με την ως άνω ρύθμιση. 

8. Την ανάγκη εξυπηρέτησης των τουριστών κατά την 
θερινή περίοδο στο Νομό Λευκάδας. 

9. Το γεγονός ότι, από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Επιτρέπουμε τη λειτουργία κατά τις Κυριακές και αρ¬ 
γίες των εμπορικών καταστημάτων και των καταστημά¬ 
των τροφίμων που εξυπηρετούν την τουριστική κίνηση σε 
αυστηρά οριοθετούμενες περιοχές Δήμων και Κοινοτή¬ 
των Λευκάδας που έχουν ανακηρυχθεί ως τουριστικοί τό¬ 
ποι για το χρονικό διάστημα από 1-6-2001 έως 30-9-2001 
και από ώρα 11:00 π.μ. έως 22:00 μ.μ. 

Στους εργαζομένους που επιθυμούν να απασχοληθούν 
κατά τις Κυριακές και αργίες θα χορηγούνται οι νόμιμες 
προσαυξήσεις καθώς και υποχρεωτικά αναπληρωματική 
ημέρα ανάπαυσης. 

Η απόφαση αυτή θα δημοσιευτεί στην Εφημερίδα της 
Κυβερνήσεως. 

Κέρκυρα, 31 Μάίου 2001 
Η Γενική Γ ραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 


Αριθ. 2425 (4) 

Διάλυση του Συνδέσμου Ύδρευσης Κοινοτήτων 
περιοχής Φρε. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν.2503/97 «Οργάνωση Διοίκησης 
Περιφέρειας και άλλες διατάξεις». 

2. Τις όμοιες του άρθρου 211 του Π .Δ 410/95 περί Δ. Κ. Κ. 

3. Τις 1 και 2/2001 αποφάσεις του Δ.Σ του Συνδέσμου 
Ύδρευσης Κοινοτήτων περιοχής Φρέ, αποφασίζουμε: 

Διαλύου με τον Σύνδεσμο Ύδρευσης Κοινοτήτων περιο¬ 
χής Φρε λόγω του ότι έχει εκπληρωθεί ο σκοπός του Συν¬ 
δέσμου. 

Το ενεργητικό παθητικό του Συνδέσμου περιέρχεται 
στο Δήμο Φρε. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Φρε το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 31 Μάίου 2001 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 179 (5) 

Σύσταση Νομικού Προσώπου με την επωνυμία «Κοινή 
Σχολική Επιτροπή 15ου Δημοτικού Σχολείου και 11ου 
Νηπιαγωγείου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/95). 

2. Τις όμοιες του άρθρου 5 του Ν. 1894/90 «Για την Ακα¬ 
δημία των Αθηνών και άλλες εκπαιδευτικές διατάξεις». 

3. Την 392/2000 απόφαση του Δημοτικού Συμβουλίου 
Ρεθύμνης που λήφθηκε νομότυπα. 

4. Το Ν. 2503/97 (ΦΕΚ 107/97τ. Α') και την 5972/98 (ΦΕΚ 
446/2001 τ. Β’) απόφαση του Γ. Γ. Περιφέρειας Κρήτης, 
με την οποία η αρμοδιότητα Σύστασης Ν.Π. ΟΤΑ μεταβι¬ 
βάσθηκε στο Γεν. Δ/ντή της Περιφέρειας, αποφασίζουμε: 

1. Συνιστούμε στο Δήμο Ρεθύμνηςτου Νομού Ρεθύμνης 
Νομικό Πρόσωπο με την επωνυμία «Κοινή Σχολική Επι¬ 
τροπή 15ου Δημοτικού Σχολείου & 11ου Νηπιαγωγείου». 

2. Σκοπός του Νομικού Προσώπου είναι: 

-Η διαχείριση των πιστώσεων που τις διατίθενται για την 
κάλυψη των δαπανών λειτουργίας των σχολείων (θέρ¬ 
μανσης, φωτισμού, ύδρευσης, τηλεφώνου, αποχέτευ¬ 
σης, αναλωσίμων υλικών κ.λ.π.). 

-Η εκτέλεση έργων για επισκευή και συντήρηση των δι¬ 
δακτηρίων και του κάθε είδους εξοπλισμού τους. 

-Η αμοιβή καθαριστριών. 

-Η εισήγηση προς τις αντίστοιχες Διευθύνσεις Πρωτο¬ 
βάθμιας & Δευτεροβάθμιας Εκπαίδευσης για τον εφοδια¬ 
σμό από τον ΟΣΚ των αντιστοίχων σχολείων με έπιπλα & 
εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία για τις αντίστοιχες Σχολικές 
Βιβλιοθήκες. 

-Η διαχείριση των εσόδων από ενδεχόμενη εκμετάλλευ¬ 
ση των σχολικών κυλικείων καθώς και 

-Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό πρόσωπο διοικείται από εννεαμελές (9) Δι¬ 
οικητικό Συμβούλιο αποτελούμενο από: 

α) Εκάστοτε Δήμαρχο, ή Αντιδήμαρχο ή Δημοτικό Σύμ¬ 
βουλο Δήμου Ρεθύμνης ως Πρόεδρος. 

β) Εκάστοτε Διευθυντή του 15ου Δημοτικού Σχολείου 
Ρεθύμνης. 

γ) Εκάστοτε Διευθυντή 11ου Νηπιαγωγείου Ρεθύμνης . 

δ) Εκπρόσωπο του Συλλόγου Γονέων και Κηδεμόνων 
των μαθητών του 15ου Δημοτικού Σχολείου. 

ε) Εκπρόσωπο του Συλλόγου Γ ονέων και Κηδεμόνων 
των μαθητών του 11ου Νηπιαγωγείου. 

στ) Τέσσερις (4) δημότες που θα επιλέγονται από το 
εκάστοτε Δημοτικό Συμβούλιο. 

4. Η θητεία των μελώντου Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει αντιπρόεδρο και γραμ¬ 
ματέα. 

5. Πόροι του Νομικού προσώπου είναι: 

- Ετήσια επιχορήγηση. 

- Ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Είσπραξη από το αντίτιμο των παρεχομένων πραγμά¬ 
των ή υπηρεσιών. 

- Πρόσοδοι απάτην περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον αντιπρόεδρο. 

7. Με την απόφαση αυτή ουδεμία δαπάνη προκαλείται 
σε βάρος του προϋπολογισμού του Δήμου Ρεθύμνης. 

8. Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 23 Ιανουάριου 2001 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΙΩΑΝΝΙΔΟΥ - ΛΥΓΙΔΑΚΗ 

-♦- 

Αριθ. 3897 (6) 

Σύσταση Νομικού Προσώπου στο Δήμο Μεσσαπίων Ν. 
Εύβοιας με την επωνυμία «Δημοτικό Στάδιο Ψα¬ 
χνών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις δ/ξεις του Ν. 2503/97 Διοίκηση, οργάνωση, στε- 
λέχωση της Περιφέρειας ρύθμιση θεμάτων για την Τοπι¬ 
κή Αυτοδιοίκηση και άλλες δ/ξεις. 

3. Τις δ/ξειςτου άρθρου 14του Ν. 2880/2001. 

4. Τη μέχρι 31.3.2001 λειτουργία του Εθνικού Σταδίου 
Ψαχνών με έδρα το Δήμο Μεσσαπίων, αποφασίζουμε: 


1. Συστήνουμε στο Δήμο Μεσσαπίων νομικό πρόσωπο 
Δημοσίου Δικαίου με την επωνυμία «Δημοτικό Στάδιο Ψα¬ 
χνών» με έδρα το Δήμο Μεσσαπίων. 

2. Σκοπός του Νομικού Προσώπου είναι η προαγωγή και 
ανάπτυξη της σωματικής, πνευματικής, ηθικής και αισθη¬ 
τικής αγωγής των κατοίκων και ιδιαίτερα των παιδιών και 
των νέων της περιοχής. Η καλλιέργεια των σωματικών και 
πνευματικών ικανοτήτων, καλλιέργεια φίλαθλου αγωνι¬ 
στικού πνεύματος, διάδοση των αρχών του Ολυμπισμού 
(ειρήνη, ευγενική άμιλλα, συνεχής προσπάθεια για βελ¬ 
τίωση, σεβασμός στους κανόνες), μακριά από φανατι¬ 
σμούς, ανταγωνισμούς και κερδοσκοπικούς στόχους. 

3. Πόροι του Νομικού προσώπου είναι: 

α) Επιχορηγήσεις του Κράτους. 

β) Κάθε είδους εισφορές, κληρονομιές και κληροδο¬ 
σίες. 

γ) Έσοδα από Υπηρεσίες που παρέχει. 

δ) Πρόσοδοι από δική του περιουσία που τυχόν απο¬ 
κτήσει και 

ε) Η ετήσια τακτική ή έκτακτη επιχορήγηση του Δήμου. 

4. Περιουσία του Ν.Π. είναι η κινητή και ακίνητη περιου¬ 
σία του Σταδίου. 

5. Το Νομικό Πρόσωπο εκπροσωπείται στα Δικαστήρια 
και σε άλλη Αρχή από τον Πρόεδρο του Διοικητικού Συμ¬ 
βουλίου και όταν απουσιάζει ή κωλύεται από τον Αντιπρό¬ 
εδρο. 

Από τις διατάξεις της απόφασης αυτής δε προκαλείται 
δαπάνη σε βάρος του προϋπολογισμού του οικείου 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 12 Απριλίου 2001 

Ο Γ ενικός Γ ραμματέας Περιφέρειας 
ΒΑΣΙΛΗΣ ΕΞΑΡΧΟΣ 

-♦- 

Αριθ. 37 (7) 

Σύσταση Νομικού Προσώπου Ιδιωτικού Δικαίου στη Νο¬ 
μαρχιακή Αυτοδιοίκηση Γρεβενών, με την επωνυμία 
«ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΓΡΕΒΕ- 
ΝΩΝ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΓΡΕΒΕΝΩΝ 

Έχοντας υπόψη τις διατάξεις του άρθρου 21 παρ. 1 και 
3 του Ν. 2218/94 και το γεγονός ότι από τις διατάξεις αυ¬ 
τής της απόφασης δεν προκαλείται δαπάνη σε βάρος του 
προϋπολογισμού του Νομικού Προσώπου, απεφάσισετη 
σύσταση Νομικού Προσώπου Ιδιωτικού Δικαίου με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΓΡΕΒΕΝΩΝ» με έδρα τα Γρεβενά και το καταστατικό του 
οποίου έχει ως εξής: 

ΚΑΤΑΣΤΑΤΙΚΟ 
Άρθρο 1 

Μορφή - Επωνυμία - Έδρα 

Ιδρύεται Νομικό Πρόσωπο Ιδιωτικού Δικαίου με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΓΡΕΒΕΝΩΝ» και συντομογραφικά Ο.Π.Α.Γ. 

Ο τίτλος αυτός απαγορεύεται να χρησιμοποιηθεί ως 

εταιρική επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

Ο Οργανισμός Πολιτιστικής Ανάπτυξης Γρεβενών έχει 
έδρα του την πόλη των Γ ρεβενών του Νομού Γ ρεβενών. 

Άρθρο 2 
Σκοποί - Μέσα 

Σκοποί του Οργανισμού Πολιτιστικής Ανάπτυξης Γ ρε¬ 
βενών είναι: 

α. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του Γρεβενιώτικου χώρου. 

β. Η συγκριτική μελέτη των ιδιαίτερων πολιτισμικών 
στοιχείων της περιοχής σε σχέση με την υπόλοιπη χώρα 
και τα Βαλκάνια. 

γ. Η ανάδειξη των Γ ρεβενών σε πολιτισμικό Κέντρο στο 
χώρο της Δυτ. Μακεδονίας. 

δ. Η ενεργοποίηση και αξιοποίηση του υπάρχοντος αν¬ 
θρώπινου δυναμικού. 

ε. Η ανάδειξη και προβολή λαογραφικών και άλλων μου¬ 
σικών, εικαστικών γρεβενιωτών δημιουργών. 

στ. Η διαρκής και αμφίδρομη πληροφόρηση και επικοι¬ 
νωνία με τους Συλλόγους απόδημων Γρεβενιωτών που 
βρίσκονται στον Ελλαδικό Χώρο και στο εξωτερικό. 

ζ. Ο καταρτισμός και ο συντονισμός κοινών προγραμ¬ 
μάτων δράσεων σε Γρεβενιώτικο επίπεδο με την συμμε¬ 
τοχή όλων των φορέων που εμπλέκονται στην πολιτιστι¬ 
κή δημιουργία. 

η. Η καταγραφή των υφισταμένων υποδομών, η προώ¬ 
θηση έργων βελτίωσης και ανάπτυξής τους, για την πα¬ 
ραγωγή και προβολή πολιτιστικών δραστηριοτήτων. 

θ. Η συμμετοχή και συμβολή στη διαμόρφωση και επε¬ 
ξεργασία προγραμμάτων αναπτυξιακής πολιτικής στο 
Γρεβενιώτικο χώρο, με ιδιαίτερη έμφαση σε θέματα περι¬ 
βάλλοντος ως βάση της φυσικής και πολιτιστικής κληρο¬ 
νομιάς των Γ ρεβενών και της Δυτ. Μακεδονίας. 

Μέσα για την επίτευξη των παραπάνω σκοπών είναι: 

- Η διοργάνωση εκδηλώσεων και συναντήσεων επί πό¬ 
σης φύσεως θεμάτων πολιτιστικού περιεχομένου που 
αφορούν ή ενδιαφέρουν τον Νομό Γ ρεβενών. 

- Η συνεργασία με άλλους πολιτιστικούς Οργανισμούς 
στο χώρο της πρωτοβάθμιας Τοπικής Αυτοδιοίκησης 
Γ ρεβενών, χωρίς να τους υποκαθιστά στις δραστηριότη- 
τές τους, αλλά και με αντίστοιχους Οργανισμούς στο χώ¬ 
ρο της Δυτ. Μακεδονίας, για δραστηριότητες που προά¬ 
γουν κοινούς σκοπούς της περιοχής μας αλλά και ευρύ¬ 
τερα του χώρου της Δυτ. Μακεδονίας. 

- Η ίδρυση και λειτουργία παραρτημάτων του Οργανι¬ 
σμού Πολιτιστικής Ανάπτυξης Γ ρεβενών σε κάθε έδρα 
Δήμου καθώς και πολιτιστικών πυρήνων σε κάθε οικισμό 
του Ν. Γρεβενών, που δεν διαθέτει ανάλογη υποδομή 
προσαρμοσμένων στις ανάγκες και ιδιαιτερότητες κάθε 
χώρου, όπως π.χ. δημιουργία δανειστικών βιβλιοθηκών, 
Κέντρων Νεότητας, Λεσχών και άλλων παρομοίων ιδρυ¬ 
μάτων. 

- Εκδόσεις 

- Οποιοδήποτε άλλο μέσο που προωθεί τους σκοπούς 
του Οργανισμού Πολιτιστικής Ανάπτυξης Γ ρεβενών. 


Άρθρο 3 

Όργανα Διοίκησης - Διοικητικό Συμβούλιο 

Ο Οργανισμός Πολιτιστικής Ανάπτυξης Γ ρεβενών διοι- 
κείται από Διοικητικό Συμβούλιο (Δ.Σ.) αντιπροσωπευτικό 
του Νομού Γ ρεβενών, το οποίο απαρτίζεται από δεκαπέ¬ 
ντε (15) μέλη, με ανάλογη κοινωνική και πολιτιστική δρά¬ 
ση, ή ειδικές γνώσεις σχετικές με τους σκοπούς του Νο¬ 
μικού Προσώπου. 

Η θητεία των μελών του Δ.Σ. είναι τετραετής, όση και η 
διάρκεια του Νομαρχιακού Συμβουλίου. Για την πρώτη 
και μεταβατική περίοδο η θητεία θα είναι ισόχρονη με το 
υπόλοιπο της θητείας του Νομαρχιακού Συμβουλίου πε¬ 
ριόδου 2001 - 2003. 

Τα μέλη του Δ.Σ. ορίζονται με απόφαση του Νομαρχια¬ 
κού Συμβουλίου Γ ρεβενών, μετά από εισήγηση του Νο¬ 
μάρχη. 

Τα μέλη του Δ.Σ. προσφέρουντις υπηρεσίες τους χωρίς 
αποζημίωση. Δικαιούνται όμως οδοιπορικών ή άλλων εξό¬ 
δων για δαπάνες που πραγματοποίησαν για εκτέλεση 
υπηρεσίας μετά από εντολή του Δ.Σ. 

Το Δ.Σ. αποφασίζει για κάθε θέμα αναγόμενο στην εκ¬ 
πλήρωση των σκοπώντου Οργανισμού Πολιτιστικής Ανά¬ 
πτυξης Γ ρεβενών. 

- Ορίζει την Εκτελεστική Επιτροπή (Ε.Ε.). 

- Διορίζει τον Διευθυντή μετά από εισήγηση της Ε.Ε. 

- Καταρτίζει ετήσιο πρόγραμμα δραστηριοτήτων. 

- Εγκρίνει τον ετήσιο προϋπολογισμό και τον απολογι¬ 
σμό που εκπονεί η Εκτελεστική Επιτροπή. 

- Συντάσσει τον Εσωτερικό Κανονισμό. 

- Επίσης το Δ.Σ. μπορεί να συγκροτεί Επιτροπές, μόνι¬ 
μες ή εά όοο και να συντάσσει κατάλογο φορέων, συνερ¬ 
γατών και χορηγών οι οποίοι θα συμβάλλουν στην προώ¬ 
θηση των σκοπώντου Πολιτιστικού Οργανισμού. 

Το Δ.Σ. συνέρχεται σε τακτική συνεδρίαση τουλάχιστον 
μία φορά ανά δίμηνο. 

Το Δ.Σ. βρίσκεται σε απαρτία εφόσον είναι παρόντα τα 
μισά συν ένα από τα μέλη του. Σε περίπτωση έλλειψης 
απαρτίας, η συνεδρίαση επαναλαμβάνεται εντός δύο 
ημερών και θεωρείται σε απαρτία ανεξαρτήτως του αριθ¬ 
μού των παρόντων μελών και πάντως όχι κάτω του ενός 
τρίτου αυτών. 

Οι αποφάσεις του Δ.Σ. λαμβάνονται κατά πλειοψηφία 
των παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου. 

Σε κάθε συνεδρίαση του Δ.Σ. τηρούνται πρακτικά με ευ¬ 
θύνη του Διευθυντή και του Γραμματέα της Ε.Ε. 

ΠΡΟΕΔΡΟΣ 

α. Πρόεδρος του Οργανισμού Πολιτιστικής Ανάπτυξης 
Γ ρεβενών είναι ο εκάστοτε Νομάρχης Γ ρεβενών, ή άλλο 
μέλοςτου Νομαρχιακού Συμβουλίου που ορίζεται με από¬ 
φασή του. 

β. Ο Πρόεδρος συντάσσειτην Ημερήσια Διάταξη, συνε- 
πικουρούμενος από τον Διευθυντή, συγκαλεί το Δ.Σ. σε 
συνεδρίαση και διευθύνει τις συζητήσεις του. 

γ. Εκπροσωπείτον Οργανισμό ενώπιον κάθε Αρχής, των 
Δικαστηρίων και κάθε προσώπου Νομικού ή Ιδιωτικού. 

δ. Εντέλλεται την πληρωμή κάθε δαπάνης που περιέχε- 
ται στον εγκεκριμένο προϋπολογισμό ή που αποφασίστη- 
κε από το Δ.Σ. ή την Ε.Ε. Με απόφασή του μπορεί να με- 




11526 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ταβιβάζει μέρος αρμοδιοτήτων του στον Διευθυντή του 
Νομικού Προσώπου και οποτεδήποτε να τις ανακαλεί. 

ε. Εκτελείτις αποφάσεις του Δ.Σ. 

ΑΝΤΙΠΡΟΕΔΡΟΣ 

Ο Αντιπρόεδρος είναι μέλος του Δ.Σ. του Οργανισμού 
Πολιτιστικής Ανάπτυξης Γρεβενών και ορίζεται στη θέση 
του από το Δ.Σ. 

Αναπληρώνει τον Πρόεδρο, όταν αυτός κωλύεται ή 
απουσιάζει. 

Σε περίπτωση δικής του απουσίας ή κωλύματος ανα¬ 
πληρώνεται από τον αρχαιότερο των μελών του Δ.Σ. 

ΕΚΤΕΛΕΣΤΙΚΗ ΕΠΙΤΡΟΠΗ 

Με απόφαση του Διοικητικού Συμβουλίου του Οργανι¬ 
σμού Πολιτιστικής Ανάπτυξης Γ ρεβενών ορίζεται Εκτελε¬ 
στική Επιτροπή (Ε.Ε.) και γραμματέας της από τα μέλη 
του Δ.Σ. 

Η Εκτελεστική Επιτροπή είναι κατ'ανώτατο όριο 7με- 
λής. 

Η Ε.Ε. είναι αρμόδια και υπεύθυνη για : 

α. Την προώθηση και υλοποίηση των αποφάσεων του 
Δ.Σ. 

β. Την κατάρτιση του προϋπολογισμού και του απολο¬ 
γισμού των πεπραγμένων του Νομικού Προσώπου τους 
οποίους, στην αρχή και στο τέλος εκάστου αντίστοιχα, 
υποβάλλει για έγκριση στο Δ.Σ. 

γ. Την μέριμνα για την πιστή εκτέλεση του προϋπολογι¬ 
σμού και για κάθε θέμα της διοικητικής και οικονομικής 
λειτουργίας του Πολιτιστικού Οργανισμού, (πρόσληψη, 
προαγωγή, πειθαρχική δικαιοδοσία, απόλυση προσωπι¬ 
κού κ.λ.π.). 

δ. Τη λήψη πρωτοβουλιών και την εκδήλωση ενεργειών 
σε περιπτώσεις θεμάτων για τα οποία δεν είχε μεν ληφθεί 
ειδική απόφαση από το Δ.Σ., σχετίζονται όμως, οπωσδή¬ 
ποτε, με την υλοποίηση των σκοπώντου Πολιτιστικού Ορ¬ 
γανισμού. 

Σε κάθε περίπτωση οι ενέργειες αυτές θα λαμβάνονται 
με πλειοψηφία των 2/3 των μελών της Ε.Ε. και θα τίθενται 
υπό την έγκριση του Δ.Σ. στην αμέσως επόμενη συνε¬ 
δρίασή του. 

Ο Γραμματέας και τα μέλη της Ε.Ε. διορίζονται από το 
Δ.Σ. μετά από εισήγηση του Προέδρου του για τετραετή 
θητεία η οποία μπορεί να ανανεωθεί. 

Η Ε.Ε. συνέρχεται σε τακτική συνεδρίαση τουλάχιστον 
μία φορά ανά μήνα και έκτακτα όσες φορές κριθεί ανα¬ 
γκαίο. 

Άρθρο 4 
Διευθυντής 

Με απόφαση του Δ.Σ. ΤΟΥ Οργανισμού Πολιτιστικής 
Ανάπτυξης προσλαμβάνεται Διευθυντής του Νομικού 
Προσώπου, με ειδικά προσόντα και εμπειρίες στο αντικεί¬ 
μενο, μετά από προκήρυξη εκδήλωσης ενδιαφέροντος 
και με εισήγηση του Δ.Σ. το οποίο καθορίζει τα προσόντα, 
τις διαδικασίες πρόσληψης καιτις αποδοχές του. 

Η διάρκεια της θητείας του Διευθυντή είναι διετής και 
μπορεί να ανανεωθεί. 

Ο Διευθυντής ασχολείται αποκλειστικά με τη διοίκηση 
και την λειτουργία του Οργανισμού. Έχει επίσης την ευ¬ 
θύνη της λειτουργίας, της διοίκησης και του ελέγχου του 
προσωπικού και όλων των παραρτημάτων και υπηρεσιών 


του Νομικού Προσώπου, όπως τις ορίζουν οι κείμενες δια¬ 
τάξεις και οι κανονισμοί τους οποίους θεσπίζει το Δ.Σ. και 
η Ε.Ε. 

Αποτελείτο εκτελεστικό όργανο του Δ.Σ. καιτης Ε.Ε. για 
όλα τα ζητήματα που αφορούν τον Οργανισμό και ειση- 
γείται στην Ε.Ε. σχετικά με τον διορισμό, την προαγωγή, 
την πειθαρχική εξουσία και την απόλυση του προσωπικού. 

Ο Διευθυντής μετέχει, χωρίς ψήφο, ως εισηγητής στις 
συνεδριάσεις του Διοικητικού Συμβουλίου και της Εκτε¬ 
λεστικής Επιτροπής. 

Τηρεί τα πρακτικά των συνεδριάσεων υπό την εποπτεία 
του Γραμματέα της Ε.Ε. και την αλληλογραφία του Πολι¬ 
τιστικού Οργανισμού. 

Στη θέση του Διευθυντή δύναται να διορίζεται με από¬ 
σπαση, εφόσον διαθέτει τα απαιτούμενα προσόντα, λει¬ 
τουργός ή υπάλληλος Δημόσιας Υπηρεσίας ή της Δευτε¬ 
ροβάθμιας ή Πρωτοβάθμιας Αυτοδιοίκησης ή Δημόσιου 
Οργανισμού με απόφαση του Νομάρχη Γ ρεβενών ή κατά 
περίπτωση του αρμόδιου Υπουργού. 

Στον αποσπασθέντα Διευθυντή καταβάλλεται επίδομα 
παραστάσεως, πλέον των τακτικών ή εκτάκτων νομίμων 
αποδοχών του, με απόφαση του Νομάρχη ή του αρμόδι¬ 
ου Υπουργού. 

Ο Διευθυντής δικαιούται οδοιπορικών ή άλλων εξόδων 
για δαπάνες που πραγματοποίησε για εκτέλεση συγκε¬ 
κριμένης υπηρεσίας μετά από εντολή της Εκτελεστικής 
Επιτροπής. 

Η σχετική δαπάνη για έξοδα και οδοιπορικά βαρύνει τον 
προϋπολογισμό του Πολιτιστικού Οργανισμού. 

Άρθρο 5 
Πόροι 

Οι πόροι και τα περιουσιακά στοιχεία του Οργανισμού 
Πολιτιστικής Ανάπτυξης Γ ρεβενών συνίστανται: 

- Σε θεσμοθετημένους πόρους από τη Νομαρχιακή Αυ¬ 
τοδιοίκηση και ετήσιες επιχορηγήσεις εκ μέρους του Ελ¬ 
ληνικού Δημοσίου. 

- Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου κρατικού και Διεθνούς Οργανισμού. 

- Στις χορηγίες για συγκεκριμένες δραστηριότητες από 
δημόσιους ή ιδιωτικούς φορείς. 

- Στις δωρεές, κληροδοσίες και κληρονομιές και τα εξ 
αυτών εισοδήματα. 

- Στα έσοδα από παροχές υπηρεσιών από τον Οργανισμό. 

- Στους τόκους τους από καταθέσεις σε Τράπεζες ή άλ¬ 
λους πιστωτικούς οργανισμούς. 

- Σε οποιοδήποτε άλλο έσοδο μπορεί να προκύψει από 
τις δραστηριότητέςτου. 

Άρθρο 6 

Διαχειριστικός Έλεγχος 

Ο κατασταλτικός διαχειριστικός έλεγχος του Οργανι¬ 
σμού Πολιτιστικής Ανάπτυξης διενεργείται από τριμελή 
Επιτροπή που διορίζεται με απόφαση του Νομαρχιακού 
Συμβουλίου. 

Άρθρο 7 

Κανονισμός Εσωτερικής Λειτουργίας 

Με Προεδρικό Διάταγμα εκδίδεται ο Κανονισμός Εσω¬ 
τερικής Λειτουργίας του Νομικού Προσώπου ο οποίος 

καθορίζει την οργάνωση και λειτουργία του, τους υπηρε¬ 
σιακούς τομείς, τις θέσεις, τους όρους πρόσληψης προ¬ 
σωπικού, τα τυπικά και ουσιαστικά προσόντα τους καθώς 
και την εν γένει υπηρεσιακή κατάσταση του προσωπικού 
του Οργανισμού. 

Για τη μεταβατική περίοδο μέχρι την έκδοση του σχετι¬ 
κού κανονισμού, το Διοικητικό Συμβούλιο μπορεί να προ- 
βλέψει γραμματειακή υποστήριξη με πρόσληψη ή από¬ 
σπαση από άλλες υπηρεσίες 1-2 υπαλλήλωνπροκειμένου 
να υποβοηθηθείτο διοικητικό και οικονομικό έργο του Νο¬ 
μικού Προσώπου. 

Άρθρο 8 
Σφραγίδα 

Ο Πολιτιστικός Οργανισμός Γρεβενών διαθέτει σφραγί¬ 
δα που γράφει κυκλικά «ΟΡΓΑΝΙΣΜΟΣ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΓΡΕΒΕΝΩΝ» και στη μέση (ενδεικτικά) - γέ¬ 
φυρα. 

Μετά από διαλογική συζήτηση το Νομαρχιακό Συμβού¬ 
λιο, ομόφωνα απεφάσισε: 

1. Την ίδρυση Νομικού Προσώπου σύμφωνα με τις δια¬ 
τάξεις του άρθρου 21 Ν. 2218/94 με την επωνυμία «ΟΡ¬ 
ΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΓΡΕΒΕΝΩΝ» με 
έδρα τα Γρεβενά και εγκρίνει το παραπάνω καταστατικό 
αυτού. 

2. Το διορισμό του πρώτου Διοικητικού Συμβουλίου 
ύστερα από πρόταση που διατύπωσε ο Νομάρχης στο 
Νομαρχιακό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 7 Ιουνίου 2001 

Ο Πρόεδρος του Νομαρχιακού Συμβουλίου 
ΒΑΣΙΛΕΙΟΣ ΠΡΙΝΤΖΑΣ 

-♦- 

Αριθ. 3494 (8) 

Ανάκληση «εν μέρειτης αριθ. 13455/2.8.1956 απόφασης». 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Το Ν. 3200/55 «περι'Δ/κής αποκέντρωσης». 

2. Το Ν.Δ. 532/70 «περί μεταβίβασης αρμοδιοτήτων σε 
Νομαρχιακού επιπέδου Περ/κά Όργανα των Υπουργεί¬ 
ων». 

3. Τις διατάξεις του άρθρου 197 του Αγροτικού Κώδικα. 

4. Τις διατάξεις του άρθρου ΙΟπαρ. 8του Ν. 2503/1997. 

5. Την αριθ. 13455/2.8.1956 με την οποία μεταβιβάστη¬ 
κε η κυριότητα των κοινόχρηστων εκτάσεων του αγρ/τος 
Βαλανιδορράχης στην πρώην Κοινότητα Βαλ/χης και 

6. Την αριθ. 25/2001 απόφαση του Δημοτικού Συμβου¬ 
λίου του Δήμου Φαναριού, αποφασίσουμε: 

Ανακαλούμε εν μέρειτην αριθ. 13455/2.8.1956 απόφα¬ 
ση ως προς το σημείο που αφορά την μεταβίβαση του 
αριθ. 295 κοινόχρηστου τεμαχίου, στην πρώην Κοινότητα 
Βαλανιδορράχης. 


Συγκεκριμένα ανακαλούμε έκταση 200 στρεμ. Από το 
αριθ. 295 τεμάχιο της αρχικής διανομής του αγρ/τος Βα- 
λανιδορράχης συνολικής έκτασης 2223 στρεμ. Με σκοπό 
η έκταση αυτή να διατεθεί για την οικοπεδική αποκατά¬ 
σταση κατοίκωντου Δ.Δ. Βαλανιδορράχηςτου Δήμου Φα¬ 
ναριού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πρέβεζα, 5 Ιουνίου 2001 
Ο Νομάρχης 

ΔΗΜΗΤΡΙΟΣ ΤΣΟΥΜΑΝΗΣ 
-♦- 

Αριθ. 2695 (9) 

Χορήγηση άδειας άσκησης επαγγέλματος στην Κοινωνι¬ 
κή Λειτουργό Βαμβουνάκη Αρτεμησίατου Εμμαν. 

Ο ΝΟΜΑΡΧΗΣ ΧΑΝΙΩΝ 

Με την 2695/23.5.2001 απόφαση του Νομάρχη Χανιών 
χορηγείται στη Βαμβουνάκη Αρτεμησίατου Εμμαν. άδεια 
άσκησης επαγγέλματος Κοινωνικής Λειτουργού δεδομέ¬ 
νου ότι πληρεί όλες τις νόμιμες προϋποθέσεις. 

Χανιά, 23 Μαΐου 2001 

Ο Νομάρχης κ.α.α. 

ΑΛΕΞ. ΤΖΑΤΖΑΝΗΣ 

-♦- 

Αριθ. 15758/3235 (10) 

Μεταφορά μιας (1) κενής οργανικής θέσης Δ.Ε.Π. στο 
Τμήμα Επιστήμης Φυσικής Αγωγής και Αθλητισμού 
του Πανεπιστημίου Αθηνών. 

Ο Π ΡΥΤΑΝ ΗΣ ΤΟΥ Π ΑΝ ΕΠΙΣΤΗ ΜI ΟΥ ΑΘΗ ΝΩΝ 

Έχοντας υπόψη: 

α) Τις διατάξεις του Ν. 1268/82 και του Ν. 2083/92. 

β) Τις διατάξεις του Ν. 2817/2000 άρθρ. 14 παρ. 5α και 
τις λοιπές σχετικές διατάξεις. 

γ) Την από 25.4.2001 απόφαση του Πρυτανικού Συμ¬ 
βουλίου μετά από σχετική πρόταση του Τμήματος Επι¬ 
στήμης Φυσικής Αγωγής και Αθλητισμού, αποφασίζουμε: 

Τη μεταφορά μιας (1) κενής οργανικής θέσης Δ.Ε.Π. 
από τις υφιστάμενες κενές οργανικές θέσεις του Ιδρύμα¬ 
τος μας στο Τμήμα Επιστήμης Φυσικής Αγωγής και Αθλη¬ 
τισμού για τηνπροκήρυξη μιας θέσης Δ.Ε.Π. στη βαθμίδα 
του Λέκτορα με γνωστικό αντικείμενο «Εργοφυσιολογία». 

Από τις ρυθμίσεις της παρούσας, δεν προκαλείται δα¬ 
πάνη σε βάρος του προϋπολογισμού του Εθνικού και Κα- 
ποδιστριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Ιουνίου 2001 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
Θ-ΓΏ3ΙΙ: \Λ/θθΓΠ35ΪΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























